 Mujaahid Cabdisalaan Turki oo Wargeyska Geeska Afrika u waramaya ayaa sidoo kale ka hadlay Odeyaashii ka yimid Somalia, waxaanu sheegay inay Odeyaashu wax badan ka barteen Somaliland, muddadii ay joogeen, waxaanu yidhi Waxa fooda inagu soo haya Maalintii aynu dib ula soo laabanay xoriyadeeni aynu dayacnay ee inaga luntay 1960-kii, dib u soo noqoshadii aynu dib ula soo noqonay dalkeena, ciyaar ciyaar ulamaynu soo noqon dhiig ayaa u daatay, dad aad u badan oo aan tiro lahayn ayaa u dhintay, u dhaawacmay, Caruur ayaa agoon u noqonay, Hooyooyin ayaa asay loo saaray,ballse ugu dambeyntii cadawgii dadkeena xasuuqa u geystay weynu jabinay, dawlad ayeynu dhisanay, dadaal iyo horumar aad u balaadhan ayeynu ku talaabsanay, indhaha Caalamka ayaa il gaar ah inagu haya, waxaana qaba in marka Doorashooyinka Barlamaanka iyo Madaxtooyadu dhacdo inay wax badani inoo hagaagayaan, Bulshada Somaliland oo ah Bulsho aad u wanaagsan waxa aan ka codsanaya inay aad u weynayaan aadna u muujiyaan Maalintii ay xoriyadooda la soo noqdeen, Caalamkana u soo bandhigaan waxa ay qabsadeen. 